****

**H Costa Navarino υποδέχεται τη νέα σεζόν**

Με συναρπαστικές εμπειρίες, για να δημιουργήσουμε αξέχαστες αναμνήσεις, σε ένα ασφαλές περιβάλλον

**22 Απριλίου 2021 –** H [Costa Navarino](https://www.costanavarino.com/summer2021-gr/) υποδέχεται τους επισκέπτες της για τη νέα σεζόν, από τις **19 Μαΐου** στο ξενοδοχείο [The Westin Resort Costa Navarino](https://www.marriott.com/hotels/travel/klxwi-the-westin-resort-costa-navarino/?scid=4df064a4-69d7-40e1-9746-51a7ca86cd56) και από τις **23 Μαΐου** στο ξενοδοχείο [The Romanos, a Luxury Collection Resort](https://www.marriott.com/hotels/travel/klxlc-the-romanos-a-luxury-collection-resort-costa-navarino/?scid=3ea21e82-ca96-45a5-9736-a88c98776b5c). Με νέες, μοναδικές εμπειρίες, ανανεωμένες υπηρεσίες υψηλού επιπέδου, άπλετους εξωτερικούς χώρους κι ακόμη πιο ενισχυμένα μέτρα προστασίας, η Costa Navarino θα αποτελέσει το ιδανικό μέρος για ξέγνοιαστες διακοπές.

**Αξέχαστες εμπειρίες**

Στην Costa Navarino, οι έφηβοι θα ζήσουν φέτος αξέχαστες στιγμές, σε ένα μοναδικό στο είδος του **teen hub**, με πολλαπλές επιλογές διασκέδασης, gaming και με καινούργιες γευστικές προτάσεις. Παιχνίδια VR, πρωτότυπα escape rooms και bowling, υπόσχονται ατελείωτες ώρες ψυχαγωγίας, από το πρωί έως το βράδυ.

Επιπλέον, οι λάτρεις του τένις θα εξασκηθούν στο αγαπημένο τους άθλημα, στο πρώτο **‘Mouratoglou Tennis Center’** στην Ευρώπη. Η συνεργασία της Costa Navarino με τον διάσημο προπονητή τένις Πάτρικ Μουράτογλου, δημιουργεί την απόλυτη εμπειρία τένις με 16 υπερσύγχρονα γήπεδα, 12 εκ των οποίων δημιουργήθηκαν τον τελευταίο χρόνο. Ατομικά και ομαδικά μαθήματα, προγράμματα για ενήλικες και παιδιά, βασισμένα στη διεθνούς φήμης μεθοδολογία της Mouratoglou Academy, υπόσχονται μια εμπειρία ‘πρωταθλητών’.

**Γευστικά ταξίδια που συναρπάζουν**

Το γαστρονομικό ταξίδι στο Navarino Dunes περιλαμβάνει 21 εστιατόρια, καφέ και lounge bars σε ανοικτούς χώρους. Η φετινή σεζόν καλωσορίζει τον καταξιωμένο σεφ Γιάννη Παρίκο, ο οποίος θα δημιουργήσει νέα μενού για τα εστιατόρια KooC Taverna Secrets, Kafeneio και Souvlakerie, ενώ το εστιατόριο Perovino θα παρουσιάσει ελληνικές γεύσεις με μια σύγχρονη προσέγγιση. Oι δυνατότητες για διοργάνωση ιδιωτικών δείπνων είναι αμέτρητες, στους privé εξωτερικούς χώρους των εστιατορίων, σε ένα παραδοσιακό Μεσσηνιακό σπίτι, μέσα στους ελαιώνες αλλά και στους λαχανόκηπους, μέσα από την εμπειρία ‘Farm to table’.

**Γιορτάζοντας τα 200 χρόνια της Επανάστασης**

Η φετινή χρονιά σηματοδοτεί τα 200 χρόνια από την αρχή της Επανάστασης και μια επίσκεψη στην Πελοπόννησο, αποτελεί μοναδική ευκαιρία για ένα ταξίδι στον τόπο όπου εδραιώθηκε ο Αγώνας για την Ανεξαρτησία. Στην Costa Navarino, οι ήρωες, οι ιστορίες και οι παραδόσεις του 1821, θα αποτελέσουν πηγή έμπνευσης για διαδραστικές εμπειρίες, πολιτιστικά δρώμενα και γαστρονομικές προτάσεις, που θα ταξιδέψουν τους επισκέπτες στο παρελθόν.

**Ένα με τη φύση**

Η μαγευτική παραλία The Dunes Beach που εκτείνεται σε μήκος 1χλμ., οι άνετες εγκαταστάσεις με μεγάλη διασπορά μεταξύ τους που βρίσκονται σε συνολική έκταση 1.300 στρεμμάτων, καθώς και η επιλογή ανάμεσα σε 259 βίλες, σουίτες και δωμάτια με ιδιωτικές πισίνες, συνθέτουν το ιδανικό σκηνικό για ξέγνοιαστες διακοπές.

Oι ευκαιρίες για άμεση επαφή με τη φύση, είναι ανεξάντλητες. Δραστηριότητες για όλες τις ηλικίες, όπως η ποδηλασία, το κολύμπι στη Βοϊδοκοιλιά, οι πεζοπορίες, τα πικνίκ με τοπικά εδέσματα και με φόντο το ηλιοβασίλεμα, η ιστιοπλοΐα και οι καταδύσεις σε καταγάλανα νερά, το γκολφ στα δύο βραβευμένα γήπεδα, ακόμη και οι θεραπείες του Anazoe Spa κάτω από αιωνόβιες ελιές ή στην παραλία, χαρίζουν στους επισκέπτες αξέχαστες στιγμές στο ειδυλλιακό Μεσσηνιακό τοπίο.

**Διακοπές με ασφάλεια**

Εκτός από τα πρωτόκολλα που απαιτούνται από τον Παγκόσμιο Οργανισμό Υγείας (Π.Ο.Υ.) και τις Ελληνικές Αρχές, ενισχυμένα μέτρα θα εφαρμοστούν και φέτος, για να απολαύσει κάθε επισκέπτης τις διακοπές του με ασφάλεια.

Μία πλήρης ιατρική και νοσηλευτική ομάδα θα λειτουργεί 24/7, ενώ μοριακά/PCR τεστ θα διενεργούνται τακτικά στους συνεργάτες. Στους επισκέπτες οι οποίοι δεν έχουν εμβολιαστεί κατά του COVID-19 ή δεν έχουν αναρρώσει από COVID-19, συστήνεται να διαθέτουν ένα αρνητικό PCR τεστ εντός των τελευταίων 72 ωρών πριν την άφιξή τους. Εναλλακτικά, θα μπορούν να κάνουν ένα Rapid antigen τεστ κατά την άφιξή τους, το οποίο θα παρέχεται δωρεάν, ενώ θα υπάρχει και η δυνατότητα για PCR τεστ εντός του resort, σε ειδική τιμή.

Επίσης, τα ξενοδοχεία έχουν υιοθετήσει το πρωτοποριακό σύστημα της Marriott ‘Commitment to Clean’, το οποίο έχει θέσει νέα πρότυπα και προδιαγραφές στη διαχείριση της καθαριότητας και υγιεινής στον κλάδο της φιλοξενίας. Περαιτέρω μέτρα στην Costa Navarino περιλαμβάνουν μεταξύ άλλων: θερμομέτρηση σε επισκέπτες, συνεργάτες και προμηθευτές κάθε φορά κατά την είσοδό τους, πρόσληψη εξειδικευμένου προσωπικού για απολυμάνσεις, πρόσληψη επιπλέον συνεργατών συνολικά λόγω των αυξημένων αναγκών σε θέματα υγιεινής και ασφάλειας, μηχανισμούς και ψηφιακές υπηρεσίες για συναλλαγές με ελάχιστη ή καθόλου επαφή, καθώς και τήρηση επιπλέον αποστάσεων.

Για προτάσεις διαμονής στο **The Romanos, a Luxury Collection Resort**,επισκεφθείτε [εδώ](https://www.marriott.com/hotels/hotel-deals/details/KLXLC-the-romanos-a-luxury-collection-resort-costa-navarino/OFF-15889).

Για προτάσεις διαμονής στο **The Westin Resort Costa Navarino**, επισκεφθείτε [εδώ](https://www.marriott.com/hotels/hotel-deals/details/KLXWI-the-westin-resort-costa-navarino/1332533).

Για περισσότερες πληροφορίες μπορείτε να επισκεφθείτε την ιστοσελίδα της [Costa Navarino.](https://www.costanavarino.com/summer2021-gr/)

Φωτογραφικό υλικό θα βρείτε [εδώ](https://eur02.safelinks.protection.outlook.com/?url=https%3A%2F%2Ftemescn-my.sharepoint.com%2F%3Af%3A%2Fg%2Fpersonal%2Ftkarela_temes_gr%2FEih3vkc7__BBj40mpUujCxEBCnE08psKCuqSwo_bY259_A%3Fe%3DdbYF7Q&data=04%7C01%7Cvvanezi%40temes.gr%7Ce34fd552eb7b40515e0f08d9058a0ca9%7C8e596824d1ae4e63ba62ca3b055f186b%7C0%7C0%7C637546912742798257%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=UzDw37o9R0qItkVNISUpUEd4IWQRoJYqmI0YwliN8Ps%3D&reserved=0) και Video [εδώ](https://youtu.be/F15uGWKdy4E)

**Πληροφορίες για τους συντάκτες:**

**Costa Navarino**

H Costa Navarino είναι ο διεθνής, τουριστικός προορισμός υψηλών προδιαγραφών στην Ελλάδα. Βρίσκεται στη Μεσσηνία, σε ένα από τα πιο μαγευτικά παραθαλάσσια τοπία της Μεσογείου, με 4.500 χρόνια ιστορίας. Στην καρδιά της φιλοσοφίας της Costa Navarino είναι ο σεβασμός για το περιβάλλον, τις παραδόσεις και την τοπική κοινωνία. Στο Navarino Dunes, την πρώτη περιοχή, βρίσκονται δύο 5\* ξενοδοχεία , The Romanos, a Luxury Collection Resort και The Westin Resort Costa Navarino, οι ιδιωτικές κατοικίες Navarino Residences και η συλλογή διαμερισμάτων The Residences at The Westin Resort Costa Navarino, το πρώτο signature γήπεδο γκολφ στην Ελλάδα The Dunes Course, το Anazoe Spa, το συνεδριακό κέντρο House of Events, ειδικά σχεδιασμένοι χώροι για παιδιά, καθώς και ένα ευρύ φάσμα χώρων γαστρονομίας, αθλητικών και πολιτιστικών δραστηριοτήτων. Στο Navarino Bay, τη δεύτερη περιοχή, βρίσκεται το signature γήπεδο γκολφ The Bay Course και το υπόσκαφο Bay Clubhouse, ενώ βρίσκεται υπό κατασκευή ένα υπερπολυτελές ξενοδοχείο καθώς και ένα σύγχρονο, lifestyle resort στη κοντινή περιοχή Navarino Waterfront. Στην περιοχή Navarino Hills κατασκευάζονται δύο νέα signature γήπεδα γκολφ 18 οπών.

Μπορείτε να κατεβάσετε φωτογραφικό υλικό μέσω του website [www.costanavarino.com](http://www.costanavarino.com) και του συνδέσμου στην ενότητα Press, χρησιμοποιώντας τον κωδικό *Νestor*.

**Στοιχεία επικοινωνίας**

Βάλια Βανέζη, Senior Communications Manager

Τηλ: 211 0160152

e-mail: [vvanezi@temes.gr](mailto:vvanezi@temes.gr)

Μαρία Καραπαντελή, Communications Manager

Τηλ.: 211 0160649

email: [mkarapandeli@temes.gr](mailto:mkarapandeli@temes.gr)

TEMEΣ Α.Ε. – Developers of Costa Navarino

[www.costanavarino.com](http://www.costanavarino.com)